Наставно-научно веће Филозофског факултета Универзитета у Београду на седници одржаној 25.06.2021. године изабрало нас је у стручну комисију за утврђивање услова за стицање звања ИСТРАЖИВАЧ САРАДНИК за Mиљана Васића, докторанда на Одељењу за филозофију Филозофског факултета Универзитета у Београду.

На основу увида у поднету документацију и научни рад кандидатa, Комисија подноси следећи

**ИЗВЕШТАЈ**

Миљан Васић рођен је 11. 11. 1994. године. Основне студије филозофије уписао је на Филозофском факултету у Београду 2013. године, а завршио је 2017. године, са просечном оценом 9,81 и оценом 10 за завршни рад. Тема завршног рада била је „Теоријски проблеми у вези са методима гласања“, а ментор на изради завршног рада био је проф. др Иван Младеновић. Мастер студије филозофије завршио је на истом Факултету 2018. године. Имао је просечну оцену 10 на мастер студијама и одбранио је завршни мастер рад под насловом „Демократија, процедуре гласања и питање компетенције“ са оценом 10. Ментор на изради мастер рада био је проф. др Иван Младеновић. Од 2018. студент је докторских студија филозофије на Филозофском факултету. Тренутно ради на докторској дисертацији под менторством проф. др Ивана Младеновића.

Од априла 2019. године запослен је као истраживач-приправник у оквиру пројекта *Динамички системи у природи и друштву: филозофски и емпиријски аспекти*, чији је носилац Институт за филозофију Филозофског факултета у Београду. Учествовао је такође на пројекту *Човек и друштво у време кризе – Етика и истина у доба кризе*, Филозофског факултета Универзитета у Београду. У јулу 2019. године похађао је летњу школу у организацији Central European Exchange Programme for University Studies, Brasov, Romania.

Миљан Васић је до сада објавио три рада. Објавио је 2020. године чланак „Do Political Attitudes Matter for Epistemic Decisions of Scientists“ у часопису *Review of Philosophy and Psychology*, стр. 1-27 (у коауторству са Сикимић В., Никитовић Т. и Суботић В.). Раније је 2018. године објавио у часопису *Theoria* чланак под насловом „Кондорсеова теорема пороте: општа воља и епистемичка демократија“, *Theoria* 61(4): стр. 147-170. Објавио је 2017. године и рад у зборнику са студентске конференције одржане у Марибору, под називом: „Domestic Analogy: A link between Spheres of Justice and Just and Unjust Wars by Michael Walzer“, *Philosophy Students’ Compendium*, Faculty of Philosophy, University of Maribor, str. 103-110.

Учествовао је на следећим научним конференцијама: REDEM: Reconstructing Democracy in Times of Crisis – Inaugural Workshop, Организатор: Sciences Po / CEVIPOF, Paris, France, Наслов излагања: “The Proceduralist Account of Voting and Its Underlying Ethical Assumptions” (Februar, 2020); 1st Bucharest Conference in Analytical Political Theory, Организатор: Bucharest Center for Political Theory, Bucharest, Romania, Наслов излагања: “Democratic Argument for Limitarianism and Complex Equality”, (Jun, 2019); Rethinking Compulsory Voting, Организатор: Department of Political Science and International Relations, University of Geneva, Switzerland, Наслов излагања: “Condorcet’s Jury Theorem and Compulsory Voting” (Decembar, 2018); GAP 10: Plurality in Philosophy and Beyond, Cologne 2018, Организатор: German Society for Analytic Philosophy, Наслов излагања: “Condorcet’s Jury Theorem: General Will and Epistemic Democracy” (Septembar, 2018). Поред тога учествовао је и на неколико међународних студентских конференција.

На основу увида у биографију и библиографију Миљана Васића Комисија закључује да кандидат испуњава све услове за избор у звање истраживач-сарадник, за ужу научну област Филозофија (у области друштвено-хуманистичких наука), и предлаже Наставно-научном већу Филозофског факултета Универзитета у Београду да донесе одлуку о избору Миљана Васића у звање ИСТРАЖИВАЧ САРАДНИК.

У Београду, 05. 07. 2021.

Комисија:

Проф. др Иван Младеновић

Доц. др Ивана Јанковић

Доц. др Александар Добријевић